Id-Deċiżjoni tal-Kummissjoni
tas-17 ta’ Diċembru 1999
li temenda Deċiżjoni 97/365/KE dwar it-tfassil ta’ listi provisorji ta’ stabbilimenti ta’ pajjiżi terzi li minnhom l-Istati Membri jawtorizzaw importazzjoni ta’ prodotti ippreparati mill-laħam ta’ annimali tal-ifrat, ħnieżer, equidae u nagħaġ u mogħoż
(notifikata bid-dokument nru Ċ(1999) 4688)
(Test b’rilevanza għall-ŻEE)
(2000/78/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tfassil, għal perjodu temporanju, ta’ listi provisorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ċerti prodotti li joriġinaw mill-annimali, prodotti mis-sajd jew molluski bivalvi ħajjin [1], kif emendata l-aħħar mid-Deċiżjoni 98/603/KE [2], u b’mod partikolari l-Artikolu 2(1) tagħha,
Billi:
(1) Id-Deċiżjoni tal-Kummissjoni 97/222/KE [3], tfassal lista ta’ pajjiżi terzi li minnhom l-Istati Membri jawtorizzaw l-importazzjoni ta’ prodotti tal-laħam;
(2) għall-pajjiżi f’dik il-lista il-ħtiġiet ta’ ċertifikazzjoni ta’ saħħa tal-annimal u dik veterinarja għall-importazzjoni ta’ prodotti tal-laħam ġew stipulati fid-Deċiżjoni tal-Kummissjoni 97/221/KE [4];
(3) listi provisorji ta’ stabbilimenti ta’ pajjiżi terzi li minnhom l-Istati Membri jawtorizzaw importazzjoni ta’ prodotti ppreparati mill-laħam ta’ annimali tal-ifrat, ħnieżer, equidae u nagħaġ u mogħoż ġew stipulati bid-Deċiżjoni tal-Kummissjoni 97/365/KE [5];
(4) l-Kummissjoni rċeviet mill-Bulgarija lista ta’ stabbilimenti, b’garanziji li jilħqu bis-sħiħ il-ħtiġiet xierqa ta’ saħħa tal-Komunità;
(5) spezzjoni Komunitarja fuq il-post uriet li l-livell ta’ iġjene ta’ l-istabbiliment hija suffiċjenti u li jista’ għalhekk jiddaħħal fl-ewwel lista ta’ stabbilimenti li minnhom importazzjoni ta’ prodotti tal-laħam tista tiġi awtorizzata;
(6) lista provisorja ta’ stabbilimenti li jipproduċu prodotti tal-laħam tista għalhekk tiġi stipulata rigward il-Bulgarija;
(7) il-miżuri provvduti f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
It-test tal-Anness ma’ din id-Deċiżjoni huwa miżjud mal-Anness tad-Deċiżjoni Nru 97/365/KEE.
Artikolu 2
Din id-Deċiżjoni għandha tapplika b’effett mill-15 ta’ Diċembru 1990.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Diċembru 1999.